**Toamna muri**

*Balan Tiberiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În liniștea unei viori,

Și-n tot decorul vieții gri.

Coboară toamna de prin nori

Pe brațe triste de copii.

Sunt serenade și scântei

Și toamna ce o vom iubi.

Trec anii lungi și reci și grei

Și toamna gri, și toamna gri.

Pe stradă demoni dezbrăcați,

Aleargă morți, aleargă vii.

În marș funebru trec soldați,

Prin toamna morții ce va fi.

Pustiu e totul, obsesiv

Privesc spre zarea ce albi.

Și într-o clipă, decisiv,

Toamna muri, toamna muri.